สวัสดีค่ะ มีเรื่องสอบถามค่ะ ขอเกริ่นก่อนนะคะ ก่อนตั้งครรภ์เคยเป็นโรคนอนไม่หลับ เลยกินยานอนหลับและยาคลายเคลียดทุกวัน พอตั้งครรภ์ก็เลิกกินไปค่ะ แล้วมันเกิดอาการนอนไม่หลับ เวียนหัว(เป็นทุกวัน)เลยกินยาแก้เวียนหัว (Dimenine) แล้วมันทำให้เราง่วง อยากถามคุณว่า "ถ้าเรากินยาDimenine ทุกวัน จะมีผลกระทบกระเทือนต่อเด็กหรือเปล่าค่ะ (ตอนนี้ตั้งครรภ์ 13week)
สวัสดีค่ะ ยา Dimenine หรือชื่อสามัญว่ายา Dimenhydrinate (ไดเมนไฮดริเนต) หรือยาแก้วิงเวียน เป็นยาใช้ป้องกันและรักษาอาการคลื่นไส้ อาเจียน และวิงเวียนศีรษะโดยยาชนิดนี้จัดอยู่ในกลุ่มที่ไม่ก่อให้เกิดอันตรายต่อตัวอ่อนในสัตว์ทดลอง แต่ยังไม่มีการวิจัยในคนที่เพียงพอ จึงยังบอกไม่ได้แน่ชัด แต่หากไม่มีข้อบ่งชี้ที่จำเป็นจริงๆ ก็ไม่ควรต้องใช้ ดังนั้นในหญิงที่กำลังให้นมบุตร หญิงตั้งครรภ์หรือกำลังวางแผนตั้งครรภ์ ควรปรึกษาแพทย์ก่อนใช้ยานี้ค่ะ